《落镫后里人竞胜复增一夜有作》
清代·王德溥

人情苦贪不知止，五夜踏镫兴未已。贫家一盏几踌躇，太仓粒未漫相拟。

宋朝业请增上元，钱氏买添见野史。笙歌合沓既尽欢，星月辉光尽堪喜。

好乐无荒忆古风，极盛难继鉴物理。长官方且训勤俭，下里胡为竞奢侈。

欲作长镫录鄙词，敬告高人定弗訾。

作者简介：浙江钱塘人，字容大，号澹和。诸生。喜聚书，所藏古本书颇多。有《宝日轩诗集》。